Imperial edict of Anastasios I.
created: From previous publications and transcription (Reynolds), with further clarificat
source date: CE 491-518
language: ar; en; fr; de; grc; grc-Latn; el; he
availability: Creative Commons licence Attribution UK 2.0 (http://creativecommons.org/licenses/by/2.0/uk/) All reuse or distribution of this work must contain somewhere a link back to the URL http://inslib.kcl.ac.uk/

Bibliography

Mentioned, [...] p. 168; published [...], LXXIII, with Letronne at p. 397, whence [...], 5187; whence [...], 281. The stone was removed by Vattier de Bourville in 1850: see [...], 151-152 and Letronne's comments in the same volume, 279; it is listed at the Louvre in 1852, MN 1566: see M.A. Zagdoun (2004) p. 128. Republished [...], 289; [...], [...], 1906a; republished from a squeeze [...], 191-194; again from a squeeze [...] 137-143; [...], no.140, pp 135-163, and fig.1, plates III-VI, whence, with a complete text and essential bibliography [...] 9.356, whence [...] 324205; lines 1-45, from the Apollonia version, [...], 37 with unpublished observations by Chamoux, and plate LXVI, , whence [...] 17.815. The text here from these and from observations by Denis Feissel. Mentioned [...], 80.

[Column I] Αὐτοκράτωρ Καῖϲαρ Φλάβιοϲ Ἀναϲτάϲιοϲ νικητὴϲ Εὐϲεβὴϲ Εὐτυχὴϲ τροπαιοῦχοϲ ἀειϲέβαϲτοϲ Αὔγουϲτοϲ δέδωκε τοὺϲ ὑποτεταγμένουϲ θείουϲ τύπουϲ ἐπὶ τοῦ περιβλέπτου κόμιτοϲ καὶ δουκὸϲ Δανιήλ . [1] Ὥϲτε τοὺϲ νῦν καὶ κατὰ καιρὸν δουκικοὺϲ καὶ τοὺϲ ταύτην πληρώϲανταϲ ἢ πληροῦνταϲ τὴν ϲτρατίαν μήτε ϲτρατιωτικὰ κομίζεϲθαι ϲιτηρέϲια μήτε εἰϲ μάτρικαϲ ϲτρατιωτικὰϲ ἀναφέρεϲθαι. [2] Ὥϲτε εἶναι τοὺϲ δουκικοὺϲ αἰεὶ τεϲϲεράκοντα μόνουϲ καὶ μόναϲ τὰϲ τεϲϲεράκοντα ἀνώναϲ καὶ τὰ τεϲϲεράκοντα κάπιτα τὰ ἐκταττόμενα αὐτοῖϲ παρὰ τῶν ἐνδοξοτάτων ἐπάρχων ἐν ταῖϲ καθ’ ἔτοϲ δηληγατίοϲιν κομίζεϲθαι καὶ μεταξὺ ἑαυτῶν ὡϲ ἂν βούλοιντο διανῖμαι, ὀφίλονταϲ πάνταϲ καὶ προϲκαρτερεῖν ταῖϲ δικαϲτικαῖϲ καὶ δημοϲίαιϲ ὑπηρεϲίαιϲ καὶ τρέφεϲθαι ἐκ τῶν οἰκίων ϲιτηρεϲίων· οὐδὲ γὰρ ἡγούμεθα πλιόνων δεῖϲθαι τὸ πρᾶγμα τούτων παραμενώντων τῇ ἰδίᾳ ϲτρατίᾳ. [3] Ὥϲτε κρατεῖν τὰϲ μάτρικαϲ τὰϲ παρὰ Δανιὴλ τοῦ περιβλέπτου κόμιτοϲ καὶ δουκὸϲ ϲυνταγείϲαϲ. [4] Ὥϲται μὴ ἐξεῖναι τῷ κατὰ καιρὸν δουκὶ κομίζεϲθαί τι παρὰ τῶν ϲτρατιωτῶν ὑπὲρ τῆϲ καλουμένηϲ μὲν εὐμενίαϲ, οὔϲηϲ δὲ ἐξ ἔθουϲ οὐκ ἀγαθοῦ κακῆϲ συνηθίαϲ. [5] Ὥϲτε μὴ ἐξεῖναι τοῖϲ νῦν ἢ κατὰ καιρὸν νουμεραρίοιϲ ἢ πριμιϲκρινίοιϲ κομίζεϲθαί τι παρὰ τῶν ϲτρατιωτῶν τῶν πέντε ἀριθμῶν λόγῳ χαρτατικῶν. [6] Ὥϲτε τὴν δωδεκάτην μοῖραν μὴ ἐκ τῶν προτέρων διδομένων ἐκ τοῦ δημοϲίου πᾶϲαν παρακατέχεϲθαι ἀλλὰ αὐτῶν τῶν κατὰ μέροϲ διδομένων τὴν μὲν δοδεκάτην κατὰ ἀναλογίαν ἔχειν ἕκαϲτον τῶν προϲώπων οἷϲ ἡ τοιαύτη ἀφώριϲται παραμυθία, τὰ δὲ λοιπὰ μέρη τοὺϲ γενναιοτάτουϲ κομίζεϲθαι ϲτρατιώταϲ, ὁμοίωϲ ἑκάϲτουϲ τούτων κατὰ ἀναλογίαν τῶν ἐκ τοῦ δημοϲίου δοθέντων καὶ κομιζομένουϲ καὶ μὴ τοὺϲ μὲν ἀποπληροῦϲθαι τὴν αὐτῶν παραμυθίαν, τοὺϲ δὲ ϲτρατιώταϲ χρεωϲτῖϲθαι. [7] Ὥϲτε ἰνϲπέκτου γινομένου μὴ καταζητῖϲθαι ὡϲ ἀϲθενεῖϲ ἢ ἀχρείουϲ τοὺϲ πρώτουϲ ἑκάϲτου ἀριθμοῦ καὶ κάϲτρου τουτέϲτιν εἰ μὲν ἕκατον εἶεν ἄνδρεϲ τοὺϲ πρώτουϲ πένται, εἰ δὲ διακόϲιοι τοὺϲ [Column II] πρώτουϲ δέκα τὴν δὲ αὐτὴν ἀναλογίαν καὶ ἐπὶ τοῖϲ πλίοϲιν καὶ ἐπὶ τοῖϲ ἐλάττοϲιν ἀνδράϲιν φυλάττεϲθαι. [8] Ὥϲτε ἐκ πάντων τῶν ἀριθμῶν καὶ οὐκ ἀφ’ ἑκάϲτου τούτων ἀποκεκληρῶϲθαι τῷ περιβλέπτῳ δουκὶ ἤτοι τοῖϲ περὶ τῶν τοιούτων ἀποϲτέλλιν αὐτοὺϲ ὀφίλουϲιν εἰϲ γραμμάτων ἐπικομιδὴν καὶ ἄλλαϲ ἀποκρίϲειϲ ϲτρατιώταϲ δέκα καὶ πέντε, ὁϲτιαρίουϲ πέντε καὶ εἰϲ παραφυλακὴν τοῦ δημοϲίου δεϲμωτηρίου ϲτρατιώταϲ ἕπτα· παρέχεϲθαι δὲ τούτουϲ ἐκ τῶν λόγῳ ὑπηρεϲίαϲ ἐν ἑκάϲτῳ ἀριθμῷ ἐαθέντων καὶ οὐκ ἀναγκαίων ἐν καιρῷ πολέμου καθεϲτώτων, ἐκ τῆϲ ϲχολῆϲ δηλονότι τῶν κιρκιτόρων καὶ τῶν μετ’ αὐτοὺϲ ϲτρατιωτῶν, τοὺϲ δὲ λοιποὺϲ πάνταϲ προϲκαρτερεῖν τοῖϲ φοϲϲάτοιϲ. [9] Ὥϲτε τὸν ἐπικείμενον εἴ τιϲ αἰτιαθείη παρ’ αὐτῷ μέχρει νομιϲμάτων ἑκατὸν λαμβάνειν ἥμιϲυ νομίϲματοϲ καὶ αὐτοῦ ἐξετάζιν τὴν ὑπόθεϲιν, εἰ δὲ μὴ παραχθείη ἡ ὑπόθεϲιϲ ἀζήμιον τὸν αἰτιαθέντα φυλάττεϲθαι. [10] Ὥϲτε τοὺϲ ἐν τοῖϲ κάϲτροιϲ ἰδιώταϲ διδόναι προτέρουϲ τὰ μητάτα δίχα διαϲτροφῆϲ, ἕκαϲτον πρὸϲ τὴν τῶν οἰκημάτων ὧν κέκτηται δύναμιν· εἰ δὲ μὴ ἐξαρκοῦϲι τὰ ἐκείνων οἰκήματα καὶ αὐτοὺϲ τοὺϲ ϲτρατιώταϲ ἐφ’ ὕϲτερον εἰϲ τὰ ἴδια κομίζειν κάϲτρα ὡϲ παρέχειν μητάτα καὶ μὴ ἐνυβριϲαμένουϲ τοὺϲ ἰδιώταϲ, προφάϲει μητάτων [...]οτηπ [...]τον δίχα τῶν αὑτῷ διαφερόντων οἰκημάτων. [11] Ὥϲτε τοὺϲ καϲτρηϲιανοὺϲ μετὰ πάϲηϲ ἐπιμελίαϲ παραφυλάττιν, καὶ μὴ ϲυνωνῆϲ χάριν τινὰ παρειέναι ἐπὶ τοὺϲ βαρβάρουϲ μήτε τὰ ἀλλάγματα πρὸϲ αὐτοὺϲ τιθέναι· ἀλλὰ φυλάττιν αὐτοὺϲ καὶ τὰϲ ὁδοὺϲ ἐπὶ τῷ μήτε Ῥωμαίουϲ μήτε Αἰγυπτίουϲ μήτε ἕτερόν τινα δίχα προϲτάγματοϲ τὴν πάροδον ἐπὶ τοὺϲ βαρβάρουϲ ποιεῖν· τοὺϲ δὲ ἐκ τοῦ ἔθνουϲ τῶν Μακῶν διὰ γραμμάτων τοῦ λαμπροτάτου πραιφέκτου ϲυγχωρῖϲθαι ἐπὶ τὰ χωρία Πενταπόλεωϲ παραγίνεϲθαι. [12] Ὥϲτε παρὰ τοῖϲ γενναιοτάτοιϲ ϲτρατιώταιϲ δίχα τινὸϲ παρὰ τὸ δίκαιον ἐπιϲαγομένηϲ ἐπηρίαϲ παρέχεϲθαι. [13] Ὥϲτε τὸν παραβαίνοντά τι τῶν τυπωθέντων πεντήκοντα χρυϲίου λίτραϲ λόγῳ προϲτίμου μεθοδεύεϲθαι, καὶ ταύταϲ περὶ τὴν τῶν ὅρων ἐπιμέλιαν δαπανᾶϲθαι. [14] Γνῶϲιϲ τῶν μετὰ τὰ ἐπέτεια εἰϲ μίωϲιν τῶν ϲυνηθιῶν τυπωθέντων· καθ’ ἕκαϲτον ἔτοϲ παρέχονται παρὰ τῶν γενναιωτάτων ϲτρατιωτῶν ἐκ πάντων τῶν ἀριθμῶν καὶ οὐκ ἀφ’ ἑκάϲτου τούτων διαφόροιϲ [Column III] κατὰ τὴν χώραν προϲώποιϲ, ὧν οὐδὲν πλέον αὐτοὺϲ ἐπινοεῖϲθαι χρή, οὕτωϲ· ϲυγκαθέδρῳ τοῦ περιβλέπτου δουκὸϲ νομίϲματα νδ· δομεϲτικῷ τοῦ αὐτοῦ νομίϲματα ρκϛ κανκελλαρίῳ τοῦ αὐτοῦ νομίϲματα κδ· δεκανῷ καὶ ϲουβϲκριβενδαρίῳ καὶ ϲπαθαρίῳ καὶ βουκινάτορι καὶ ἀνθρώποιϲ τοῦ δουκόϲ, τοῖϲ πᾶϲιν τούτοιϲ νομίϲματα ρπ, τῇ τάξει λόγῳ καλανδαρικῶν νομίϲματα ρξα, τῷ νουμεραρίῳ καὶ πριμιϲκρινίῳ ὑπὲρ ἀννώναϲ προϲτιθεμένηϲ καὶ παραπομπῆϲ νόμιϲμα α, τοῖϲ αὐτοῖϲ ὑπὲρ καπίτου ὁμοίωϲ προϲτιθεμένου νόμιϲμα α, τοῖϲ αὐτοῖϲ ὑπὲρ προκοπῆϲ βαθμοῦ νόμιϲμα α , τοῖϲ αὐτοῖϲ ὑπὲρ ϲτρατευϲίμου καὶ τῆϲ καλουμένηϲ προβατωρίαϲ νόμιϲμα α, τοῖϲ αὐτοῖϲ λόγῳ χαρτατικῶν ἀπὸ ἑκάϲτου κάϲτρου τῶν καϲτρηϲιανῶν νομίϲματα ϛ, τοῖϲ αὐτοῖϲ λόγῳ τετραμηνιακῶν ὁμοίωϲ νομίϲματα δ.

[^a1: at 2: Ἀγοῦϲτοϲ [ΥΓ perhaps in ligature]]

[^a2: at 2: τοὺς κ[αινοὺς | τοὺς ὑ[ποτεταγμένους]

[^a3: at 3: Δανιῆλ[ο]ς [; Here and in line 13 Feissel reads Δανιήλ]]

[^a4: at 25: ὥστε ἰνπεσίμου συνοδιακοῦ | ὥ]ϲ[τε ἰνϲπέκτου γε]νομένου [; Chamoux reported γεινομένου]]

[^a5: at 38: αὐτ[οῦ] [; Feissel suggests αὐτ[ὸν]]]

[^a6: at 41: δια[τροφῆς] [Feissel suggests δια[στροφῆς]]]

[^a7: at 42: [μὴ ἀρκο]ῦσι τὰ | μὴ ἐξαρκ[εῖ τὰ [μὴ ἐξα[ρκοῖ τὰ, Chamoux;] [Feissel suggests μὴ ἐξαρ[κοῦσι]]

[^a8: at 45: [ἕκασ]τον δίχα τῶν αὐτῷ | [vac. 5 ] τῶν αὐτῷ]

[^a9: at 62: νδ΄ | πδ΄ | ροδ΄ | ρνδ΄ [, but Feissel observes that there is no trace of rho.]]

[^a10: at 64: At the end τῶι [; Feissel records an empty space.]]

[^a11: at 70: At the end τῷ [; Feissel records an empty space.]]

[^a12: at 79: After χαρτατικῶν, ΟΝΑ [; Feissel records an empty space.]]

[Translation to follow]

Commentary

This is the fullest copy of the decree of Anastasius which has come to be known as de rebus Libyae Pentapolis denuo constituendis. For another, fragmentary, copy at Apollonia (lines 5-45), see A.30, and, for a single block, at Teucheira, T.219, the left ends of lines 49-83. A full edition with translation and commentary is under preparation by Denis Feissel; we are most grateful to him for access to his preliminary observations.